**Tájékoztató**

**gépjárműadóval kapcsolatos változásokról**

Tisztelt gépjármű tulajdonos, üzembentartó!

Tájékoztatásul közöljük, hogy az egyes adótörvények módosításáról szóló 2020. évi CXVIII. törvény módosította az gépjárműadóról szóló 1991. évi LXXXII. törvényt.

**2021.január 1.-től az állami adóhatóság (NAV) veszi át a gépjárműadóval kapcsolatos feladatokat az önkormányzati adóhatóságoktól**.

2021-től kezdődő időszakra adókötelezettséggel kapcsolatos ügyekben **az állami adó-és vámhatóság fog eljárni,** valamint ad ki az adózók részére fizetési kötelezettségeiket **megállapító határozatokat**.

2021. évre teljesítendő adófizetési kötelezettségükkel kapcsolatos teendőkről (befizetés összege, határideje, számlaszám, stb.) **minden adózó a Nemzeti Adó – és Vámhivataltól fog tájékoztatást kapni.**

Tószeg, 2020. december 22.

Tószeg Község

Polgármesteri Hivatala